Saada Sõbrale Kolm tarka meest
Aki Kaurismäki vend Mika on seni põhiliselt tuntust kogunud mitte oma mängufilmidega, vaid pigem dokumentaalfilmidega, mis lihtsalt on seni tunduvalt paremini õnnestunud. Antud film on kindlasti erand.Imeliselt lihtne süžee: kolm meest, kolm sõpra, kes asjaolude kokku langemisel, mõneti juhuslikult, mõneti seaduspäraselt, satuvad jõuluõhtul kokku baari lobisema elust ja armastusest, üksindusest, kuriteost ja karistusest, andestamisest ja mõistmisest. Selle filmiga on nii, et ta avaneb vaataja silmade ees nagu ühe tõsise soome mehe hingki: aeglaselt aga järjekindlalt, iga keeruga läheb inimene sinu silmade ees üha põnevamaks ja sügavamaks. Vaatamata meeste aastatepikkusele sõprusele selgub, et seda, mis on endale oluline, on hoitud teise eest sügavamas hingesopis varjul. Jõuluõhtu eriline meeleolu, ühe mehe vastne isaks saamine ja teise sama vastne lesestumine ning kolmanda parandamatult raske haigus aga loovad just selle atmosfääri, kus hing tahab end vastavalt temperamendile kas siis tühjaks karjuda või vaikselt sosistada sellest, mis painab. Meeste jutud meheks olemisest Piiblini välja.Väga hea stsenaarium, mida toetab täpne režii ja hea näitlejate mäng. Igati nauditav psühholoogiline draama, sügava allteksti ja filosoofiaga, ilma punnitatud sümbolismita.Tiina Lokk Festivalid ja auhinnad: Toronto
Pikkus: 95	Keel: soome
Produtsent: Mika KaurismäkiStsenarist: Mika Kaurismäki, Petri KarraRežissöör: Mika KaurismäkiOperaator: Rauno RonkainenMuusika: Mika KaurismäkiMontaaž: Mika KaurismäkiOsatäitjad: Kari Heiskanen, Pertti Sveholm, Timo Torikka, Irina Björklund, Tommi EronenTootja: Marianna Films Oy
Mika KaurismäkiMika Kaurismäki (s. 1955, Orimattila, Soome) õppis aastatel 1977-81 Müncheni Televisiooni- ja Filmiakadeemias. Produtsendi ja režissöörina on ta tegutsenud alates 1980. aastast. Tema esimene Brasiilias vändatud film oli "Amazon" (1990) ja sellest ajast alates on ta perioodiliselt elanud ja filme teinud nii Euroopas kui Brasiilias. PÖFFil on varem linastunud tema 2002. a muusikafilm "Brasiilia helid". 2006. aastal viibis Mika Kaurismäki Tallinnas Kumu kunstihoone auditoorimi avamisel, kus näidati tema filmi "Brasileirinho". Valehtelija (Liar, 1981), Saimaa-ilmiö (1981), Arvottomat (The Worthless, 1982), Klaani - tarina Sammakoitten suvusta (The Clain Tale of the Frogs, 1984), Pimeys odottaa (1985), Rosso (1985), Helsinki Napoli All Night Long (1987), Cha Cha Cha (1989), Paperitähti (Paper Star, 1989), Amazon (1990), Zombie ja kummitusjuna (Zombie and the Ghost Train, 1991), The Last Border (1993), Tigrero: elokuvaa joka ei valmistunut (Tigrero: A Film That Was Never Made, 1994), Condition Red (1995), L.A. Without a Map (1998), Highway Society (2000), Moro No Brasil (Brasiilia helid, PÖFF 2002), Honey Baby (2004), Brasileirinho (2005), Sonic Mirror (2008), Kolme viisasta miestä (Three Wise Men, 2008) Teisipäev, 02. detsember 20:00
Coca-Cola Plaza 2 (eesti- ja ingliskeelsed subtiitrid) Lisa oma kavva Osta pilet